**ברכות דף י', אכילה ושתיה לפני התפילה**

**א. מקור האיסור, טעמו ורמתו**

**ברכות, דף י:'** "ואמר רבי יוסי ברבי חנינא משום רבי אליעזר בן יעקב: אל יעמוד אדם במקום גבוה ויתפלל, אלא במקום נמוך ויתפלל, שנאמר: ממעמקים קראתיך ה'. תניא נמי הכי: לא יעמוד אדם לא על גבי כסא ולא על גבי שרפרף ולא במקום גבוה ויתפלל, אלא במקום נמוך ויתפלל, לפי שאין גבהות לפני המקום, שנאמר ממעמקים קראתיך ה', וכתיב: תפלה לעני כי יעטף. ואמר רבי יוסי ברבי חנינא משום רבי אליעזר בן יעקב: המתפלל צריך שיכוין את רגליו, שנאמר: ורגליהם רגל ישרה. (אמר רבי יצחק אמר רבי יוחנן) ואמר רבי יוסי ברבי חנינא משום רבי אליעזר בן יעקב: מאי דכתיב: לא תאכלו על הדם, - לא תאכלו קודם שתתפללו על דמכם. (איכא דאמרי,) אמר רבי יצחק אמר רבי יוחנן אמר רבי יוסי ברבי חנינא משום רבי אליעזר בן יעקב: כל האוכל ושותה ואחר כך מתפלל - עליו הכתוב אומר: ואותי השלכת אחרי גויך, אל תקרי גויך אלא גאיך. אמר הקדוש ברוך הוא: לאחר שנתגאה זה - קבל עליו מלכות שמים."

**רא"ש מסכת ברכות פרק א סימן י**

 ומצאתי כתוב בשם ר"י ז"ל דאם התחיל לאכול קודם שעלה עמוד השחר כיון שעלה עמוד השחר פוסק. אף על גב דאמרינן (שבת דף ט ב) בתפלת המנחה אם התחילו אין מפסיקין. שאני הכא דאסמכוה אקרא ואיכא לאו דלא תאכלו על הדם. ואבי העזרי ז"ל כתב דמותר לשתות מים בבקר קודם תפלה דלא שייך במים גאוה:

(בונוס- עיין שם דברי חמודות סימן ס, סא, סב. ותפארת שמואל כה. )

**רבינו יונה על הרי"ף מסכת ברכות דף ה עמוד א**

לא תאכלו על הדם שלא תאכלו קודם שתתפללו על דמכם וזה אסמכתא בעלמא הוא דפשטיה דקרא על אמ"ה נאמר שלא יאכל הבשר בעוד שדמו בתוכו:

כל האוכל ושותה קודם שיתפלל עליו הכתוב אומר ואותי השלכת וכו' אומר ריה"ז ז"ל דהא דאמרינן דדוקא להתחיל אסור אבל אם קודם שהגיע זמן תפלה התחיל לאכול אינו פוסק היינו במנחה אבל בשחרית אם התחיל לאכול קודם שיעלה עמוד השחר מיד שעלה עמוד השחר פוסק דהא איכא לאו דכתיב לא תאכלו על הדם הלכך צריך ליזהר שיתחיל בענין שיגמור ר"ל קודם שיעלה עמוד השחר:

**(שלטי גיבורים שם, ד,ה)**

**הקדמת הרמב"ם לספר המצוות, שורש ט**

וזה הוא לאו שבכללות שאין לוקין עליו, כמו שנבאר עתה. וזה כי אמרו: "לא תאכלו על הדם", אמרו בפירושו: מנין לאוכל מבהמה קודם שתצא נפשה שהוא בלא תעשה? תלמוד לומר: לא תאכלו על הדם; דבר אחר מנין לאוכל בשר קדשים קודם זריקת הדם שהוא בלא תעשה? תלמוד לומר לא תאכלו על הדם; רבי דוסא אומר מנין שאין מברין על הרוגי בית דין? תלמוד לומר לא תאכלו על הדם; רבי עקיבה אומר מנין לסנהדרין שהרגו את הנפש שאין טועמים כלום כל אותו היום? תלמוד לומר לא תאכלו על הדם; אמר רבי יוסי בר' חני נה אזהרה לבן סורר ומורה מנין? תלמוד לומר לא תאכלו על הדם. הנה אלו חמישה עניינים כולם מוזהר מהם, והם כולם נכללים תחת זה הלאו. ועוד אמרו )ברכות י:(: מנין שלא יטעום אדם כלום עד שיתפלל? תלמוד לומר לא תאכלו על הדם - לא תאכלו עד שתתפללו על דמכם.

**חידושי הרא"ה ברכות, שם:**

ואמר ר' יוסי בר' חנינא מאי דכתיב לא תאכלו על הדם לא תאכלו קודם שתתפללו על דמכם. פי,' ותפלה ודאי דאורייתא וכדקיימא לן ועבדתם את ה' אלהיכם בכל לבבכם עבודה שבלב זו תפלה, אבל מטבע שלה ונוסח שלה ותקונה שלש פעמים ביום דרבנן. אבל אין לוקין על לאו זה דהאי קרא מדריש לדרשי אחריתי דדרשינן מיניה אזהרה לבית דין שהרגו את הנפש שלא יטעמו כל אותו היום, ואזהרה שלא לאכול בשר קדשים עד שיזרוק את הדם, ואחריני טובא, והוה ליה לאו שבכללות, כלומר כולל דברים רבים, ואין לוקין על לאו שבכללות

חידושי הרשב"א מסכת ברכות דף י עמוד ב

כל האוכל ושותה ואח"כ מתפלל עליו הכתוב אומר ואותי השלכת אחרי גוך, ודוקא בשהתחיל לאחר שהגיע זמן תפלה אבל התחיל קודם לכן אינו צריך להפסיק, וכ"כ בתוספות.

בית הבחירה למאירי מסכת ברכות דף י עמוד ב

 האוכל ושותה בשחרית ואח"כ מתפלל אף על פי שמ"מ יצא ידי תפלה עון גדול הוא ועליו הכתוב אומר ואותי השלכת אחר גויך לאחר שהתגאה זה מקבל עליו עול מלכות שמים ודרך סמך הביאו אזהרה על זה לא תאכלו על הדם לא תאכלו קודם שתתפללו על דמכם:

ראבי"ה ברכות סימן ל

ואסור לאדם שיאכל קודם שיתפלל וכן נמי לשתות. ונ"ל דווקא מדידי דמשכר, מדקא דריש ליה מואותי השלכת אחר גויך... ובמים לא שייך גיאות.

טור אורח חיים הלכות תפלה סימן פט

וכיון שהגיע זמן תפלה ג)אסור לאדם להקדים לפתח חבירו ליתן לו שלום אבל אם פגע בו יכול ליתן לו שלום ואסור לו להתעסק בצרכיו ד)או לילך לדרך עד שיתפלל ה)ולא לאכול ולא לשתות ואם עשה כן עליו הכתוב אומר ואותי השלכת אחרי גויך ו)אל תקרי גויך אלא גאיך אחר שנתגאה זה מקבל עליו עול מלכות שמים וכתב אבי העזרי שמותר לשתות מים דלא שייך בהו גאוה ודוקא בחול אבל בשבת וי"ט כתב דאסור משום הקידוש וא"א ז"ל היה שותה מים בשבת בבקר קודם תפלה שאין הקידוש אוסרו כיון שעדיין לא הגיע זמנו ז)ואם התחיל לאכול קודם עלות השחר כתב הרמב"ם {רשב"א} ז"ל שאין צריך להפסיק וא"א ז"ל כתב בשם ר"י שצריך להפסיק ואפילו ללמוד ח)פירש"י ג]שאסור משהגיע זמנה ור"י מפרש דבריו דהיינו ט)דוקא מי שרגיל להתפלל בבית מדרשו ואינו רגיל לילך לב"ה דאיכא למיחש דילמא מיטריד בגירסיה ויעבור זמן ק"ש ותפלה אבל מי שרגיל לילך לב"ה אין למיחש.

שולחן ערוך אורח חיים הלכות תפלה סימן פט סעיף ג

אסור לו (יז) להתעסק (יח) בצרכיו, י <ג> או (יט) לילך לדרך, (כ) עד שיתפלל תפלת י"ח. (ויש מקילין, לאחר שאמרו מקצת ברכות, קודם שאמרו ברוך שאמר, וטוב להחמיר בזה), (תרומת הדשן סי' י"ח) \* (כא) ולא לאכול ולא לשתות, יא אבל (כב) מים [יא] מותר לשתות קודם תפלה, בין בחול ובין (כג) בשבת וי"ט. \* וכן אוכלים ומשקין יב לרפואה, (כד) מותר.

שולחן ערוך אורח חיים הלכות תפלה סימן פט סעיף ד

\* הצמא (כה) והרעב, הרי הם בכלל החולים, אם יש בו יכולת לכוין דעתו, יתפלל; ואם לאו, יג אם רצה אל יתפלל עד שיאכל (כו) וישתה.

שולחן ערוך אורח חיים הלכות תפלה סימן פט סעיף ה

ואם (כז) התחיל לאכול קודם עלות השחר, \* (כח) יד <ד> צריך להפסיק. \* (כט) טו וי"א שא"צ להפסיק.

**שולחן ערוך אורח חיים, פ"ט ג: '** "אסור לו להתעסק בצרכיו, או לילך לדרך, עד שיתפלל תפלת שמונה עשרה, ולא לאכול ולא לשתות."

**ביאור הלכה, שם:**  "והעובר על זה אמרו חז"ל שעליו אמר הכתוב ואותי השלכת אחר גוך אמר הקב"ה לאחר שאכל ושתה ונתגאה קבל עליו מלכות שמים וגם הסמיכו דבריהם על הפסוק לא תאכלו על הדם לא תאכלו קודם שתתפללו על דמכם ואפילו טעימה בעלמא אסור - ונפקא מינא בזה הטעם השני לאסור אפילו אחר שקבל עליו מלכות שמים בקריאת שמע כל זמן שלא התפלל תפלת י"ח. על כן נראה לי, דאפילו מי שמוכרח לאכול לרפואה קודם התפלה, יקרא על כל פנים קריאת שמע קודם. "

**משנה ברורה, שם:** "דבתוך החצי שעה אסור להתחיל לאכול, וכמו שכתב הרמ"א בסי' תרנ"ב לגבי לולב, וה"ה לגבי ק"ש דאורייתא ודוקא אם אוכל יותר מכבי צה דהוי דרך קבע או לשתות בכשיעור זה אבל בפחות מזה מותר עד עה"ש".

**ב. היתרים באכילה ושתיה לפני התפילה**

**שתיית מים**

**טור אורח חיים, פ"ט:**  "וכתב אבי העזרי שמותר לשתות מים, דלא שייך בהו גאוה. ודוקא בחול אבל בשבת ויום טוב כתב דאסור משום הקידוש. ואדוני אבי ז"ל )הרא"ש( היה שותה מים בשבת בבקר קודם תפלה, שאין הקידוש אוסרו כיון שעדיין לא הגיע זמנו. "

**שולחן ערוך אורח חיים, פ"ט ג: '** "אבל מים מותר לשתות קודם תפלה, בין בחול ובין בשבת ויום טוב."

**רמב"ם תפילה, ו' ד: '** "אסור לו לאדם שיטעום כלום ... מאחר שיעלה עמוד השחר עד שיתפלל תפלת שחרית."

**שו"ת יביע אומר, אורח חיים ד' י"א:**  "והרמב"ם כתב: אסור לו לאדם שיטעום כלום מאחר שיעלה עמוד השחר עד שיתפלל תפלת שחרית. וכתב על זה המעשה רוקח: דממה שכתב אסור לטעום כלום משמע דאפילו מים אסור ... וכן דעת הכל בו. אמנם הסכמת הפוסקים להתיר; עד כאן. וכן הוכיח הערוך השלחן מלשון הרמב"ם שכתב אסור לטעום כלום, דאפילו מים אסור. ואינו מוכרח ... ואנכי הרואה בספר נזירות שמשון, דמה שכתב בשולחן ערוך להתיר שתיית מים קודם תפלה - לדעת הזוהר הכל אסור ואפילו מים ואפילו לרפואה ... ולפי עניות דעתי אין כל הוכחה מדברי הזוהר הקדוש שם לאסור שתיית מים ... וגם הבית יוסף כבר ראה הזוהר ואם היה בזה איזה איסור להזוהר ודאי שלא היה מתיר לאכול ולשתות לרפואה וכן לשתות מים שאינו דרך גאוה, אלא ודאי כמו שכתבנו ... נמצא שגם על דרך הקבלה מותר לשתות מים לפני תפילה, ומכל שכן לרפואה... ואם כן ממילא הדרינן למה שכתבו רוב הראשונים להתיר שתיית מים, והם רוב מנין ורוב בנין וכמו שפירטנו סברת האומרים כן לעיל. ובפרט שכן פסק מרן שקיבלנו הוראותיו. על כן נראה לעניות דעתי שיש להתיר בשופי שתיית מים, ואין מקום להוסיף חומרות בכיוצא בה. ועיין בספר בן איש חי שגם כן כתב, שאפילו במים בלבד יש להחמיר, אם לא משום יישוב הדעת או לרפואה. ע"ש. וכנראה שנמשך אחר דברי החסד לאברהם הנ"ל, כדרכו בקדש. אול ם להלכה נראה שאין צריך להחמיר בזה, מאחר שהרי"ף והרמב"ם לא אסרו כלום בזה. ורוב גדולי הפוסקים מתירים."

**הליכות שלמה – תפילה, ב' הערה א:'** "ועיין בספר מקור חיים )לבעל חוות יאיר(, דאם אוכל פחות מכזית לפני התפילה, אין בו משום גאוה, ולא משום "לא תאכלו עם הדם." "

**שתייה חמה לפני התפילה**

**משנה ברורה, פ"ט ס"ק כ"ב:** "ותה וקפה מותר לשתותו קודם תפלה כדי שיוכל לכוין דעתו ולהתפלל, ובפרט בהמקומות שרגילין בהם, ואין מתיישב הדעת בלתם. וכל זה בלא צוקער ובלא חלב; והעולם נוהגין להקל לשתות עם צוקער. ואפשר דכוונת האחרונים וכן הרדב"ז, שכתב דעם צוקער אין לך גאוה גדולה מזו קודם התפלה, רק אם נותן הצוקער בתוך התה למתקו, דזהו אסור קודם התפלה, אבל אם לוקח מעט צוקער בפיו בעת השתייה ובלתי זה אין יכול לשתות התה, אין זה בכלל גאוה. היוצא מדברינו דבנתינת הצוקער בתוך התה או לאכול מעט מיני תרגימא בעת השתייה כדי שלא לשתות התה והקפה אליבא ריקנא אין שום צד להקל בזה קודם התפלה, אם לא מי שיש לו חלישת הלב והוא צריך זה לרפואה; ומכל מקום טוב שיאמר מתחילה על כל פנים פרשת שמע ישראל. כתב בספר פתחי תשובה החדש, דיש למנוע מלשתות התה בבוקר קודם התפילה באסיפת חבירים. "

**שו"ת יביע אומר, שם י"ב:** "כל קבל דנא הרבה אחרונים הסכימו להתיר קפה עם צוקר. וכן כתב הרה"ג מהרי"ט ישראל ז"ל בספר מנהגי מצרים: ובזמן הזה רבים ועצומים מאנשי מעשה נוהגים לשתות הקפה עם סוקאר קודם התפלה, דהוי כעין רפואה דלא שייך ביה גאוה; עיין שם. וכן כתב הרה"ג ר' אהרן בן שמעון בספר נהר מצרים, והעיד שגם בירושלים ת"ו נהגו הרבה רבנים איתני ארץ לשתות הקפה בסוקאר, כי הרגיל בשתייתו לא תתיישב דעתו עליו בקומו משנתו בלתי שתיית הקפה. והצוקר אינו אלא למתק מרירותו ... ואע"פ שהפרי חדש לא התיר לשתותה אלא בלי סוכר, ונמשך אחריו הברכי יוסף ז"ל, הנה בזמן הזה שהחולשה מצויה וגוברת אצל רובן של בני אדם, יש להתיר גם בסוכר, כי מה שמניח בה סוכר אינו אלא דרך רפואה, כי בלא סוכר תעשה יובש באדם מצד טבעה, והמלומד לשתותה בסוכר אינו יכול לשתותה בלי סוכר. לכן יש לסמוך בזה על המתירים. וכן עיקר. ולא יהא אלא ספק פלוגתא דרבוותא, הרי כל עיקר איסור זה אינו אלא מדרבנן וספקא דרבנן לקולא. ואף על פי שיש לזה אסמכתא מהכתוב, דכתיב: "לא תאכלו על הדם", הואיל ואסמכוהו נמי אקרא דגויך גאיך, ודעת הראשונים דדוקא מידי דשכרות נכלל בענין גאוה, משא"כ בתה או קפה בצוקר, שפיר סמכינן אהאי סברא להקל. ואם הלכה רופפת בידיך פוק חזי מאי עמא דבר, כי עינינו הרואות לכמה רבנים גדולים וחסידים ואנשי מעשה ששותים הקפה או התה בצוקר כשקמים באשמורת לומר סליחות. וכן העומדים בבית ה' בלילות הקמים באשמורת לילי שבת לבקשות, שותים הקפה או הת ה בצוקר גם לאחר עמוד השחר. ויש להם על מה שיסמוכו. והרי זה כמבואר. "

**סידור עולת ראי"ה, קודם "מזמור שיר חנוכת הבית: "** "כשהיה אאמו"ר הרב ז"ל טועם )כוס תה מהול בחלב( לפני התפילה היה אומר אחרי ברכות השחר מזמור שיר חנוכת הבית ואמר )בשם אביו א"ז הרש"ז ז"ל שגם כן נה ג כך(, שבפסוק "מה בצע בדמי" שיש בו, יוצאים בשעת הדחק בשיעור המועט של תפילה על הדם קודם האכילה. "

**חולה ותרופות**

**רמב"ם תפילה, ה' ב:'** "וכן הצמא והרעב הרי הן בכלל חולים אם יש בו יכולת לכוין את דעתו יתפלל ואם לאו אל יתפלל עד שיאכל וישתה. "

**שולחן ערוך אורח חיים, פ"ט ד:'** "הצמא והרעב, הרי הם בכלל החולים, אם יש בו יכולת לכוין דעתו, יתפלל; ואם לאו, אם רצה אל יתפלל עד שיאכל וישתה."

**משנה ברורה, שם:**  "וכל שכן שמותר לשתות קודם התפלה הרקות ושיקויים לרפואה."

**ביאור הלכה, שם:** "וכן אוכלין ומשקין לרפואה - עיין בפר"ח ופמ"ג דאפילו אם יכול לאכלם לאחר התפלה גם כן מותר כיון שהוא מכוין לרפואה. כתב הח"א נ"ל דאפשר הצריך לאכול מפני חולשת הלב מותר. כתבו האחרונים דאיש חלש שאינו יכול להעמיד על נפשו עד עת שגומרים הצבור תפלתם בבהכ"נ טוב יותר להתיר לו שיתפלל לעצמו בביתו בבוקר ויאכל מעט ואח"כ ילך לבהכ"נ לשמוע קדיש וברכו ושאר דברי קדושה משיאכל קודם התפלה וילך לבהכ"נ להתפלל עם הצבור".

**פסקי תשובות, שם:** "אמנם יש לציין כי מצינו במנהגי גדולים וצדיקים שהיו מורים לאנשים חלושים לאכול מעט קודם הליכתם לביהכ"נ ולא היו מתנים זאת בסייג שאם יוכלו להתפלל ביחידות בביתם בלא לאכול יעדיפו לעשות כן" .

**שו"ת יביע אומר, שם:** "אודות ש"צ שברצונו לגמוע ביצה חיה לפני תפלת שחרית בש"ק, כדי שיהיה קולו צלול, אם יש איזה איסור בזה, או דילמא דחשיב כשותה משקים לרפואה דשרי ... ונראה מדבריהם שאפי' האוכלים ומשקים ראויים לאכילה משרא שרי, כיון שמתכוין לרפואה, וליכא בהכי משום גאוה, ובפרט שכל כוונתו אינה אלא להנעים הקול ולצחצחו".

**תורת המחנה:** "חיילים שסיימו מסע מפרך עם שחר רשאים להקל ולטעום מעט כל שאין דעתם מיושבת עליהם לתפיל ה".

**"וחסידים ברינה יגילו"**

**האדמו"ר מליובאויטש, אגרות קודש כרך י:'** "...לתמהוני נודעתי מסדר היום שלו, אשר איננו כדבעי בהנוגע לשמירת נכסיו של הקב"ה הוא הגוף. ובפרט ע"פ המבואר במאמרים ובכמה שיחות, אשר בריאות הגוף הוא מדרכי השם וצריך להיות סדר העבודה דעזוב תעזוב עמו דוקא. ובפרט בדורנו חלוש זה, גם כפשוטו בגשמיות - שרואים בחוש אשר חלישות הגוף מבלבלת לכל לראש לעבודת השם בעבודת התפלה, וכן בלימוד התורה ואפילו בקיום המצות - אשר לכן ברובא דרובא הסיגופים מביאים יותר הפסד מאשר שכר. ובודאי למותר להאריך בדבר המבואר. ותקותי חזקה אשר בקבלתו מכתבי זה, הנה לא ירעיב את עצמו עד כמה וכמה שעות על היום, אלא ישתה דבר המחזק את הגוף וגם יאכל מיני מזונות בבקר ואפיל ו קודם התפלה. וכבר ידוע פתגם רבוה"ק והוראתם, אז מען דארף עסין צוליב דאוונען ניט דאוונען צוליב עסן. וכוונתם היתה ג"כ בפשטות, שאם הוא רעב בשעת התפלה, הרי אי אפשר, לאנשים כערכנו - שלא תהי' לזה נגיעה בהתבוננות בתפלה והאריכות בה, משא"כ כשיאכל לפני התפלה יסולק בלבול זה, וביכולתו - אם רק ברצונו - לעבוד עבודתו ביותר טוב ובאופן נעלה.

**שם, כרך י"ד:** "וכבר ידוע פתגם כ"ק אדמו"ר הצמח צדק, שטובה יותר הנהגה דאכילה בכדי שיוכלו אח"כ להתפלל מההיפך דמתפללים בכדי שיוכלו אח"כ לאכול, ובחלישות דורותינו אלה מתירים לאכול אפילו מזונו ת קודם התפלה )כמובן לאחר אמירת ק"ש קטנה( לאלו שמסיימים תפלתם משך זמן לאחרי קומם משנתם, ואין להחמיר בכגון דא, כיון שהחומרא מביאה לקולא בעבודת השם. "

**הרב יצחק יוסף:"** החב"דניקים, יש חלק מהם - לא כולם, בשבתות הם מקלים בזה, הם עושים מוקדם קידוש ואוכלים לפני התפילה, כי הם מתפללים רק בעשר, גומרים ב-12, בסדר - כך נוהגים. אנחנו הספרדים קיבלנו הוראות השולחן ערוך, גם חב"דניק ספרדי צריך לעשות כמו השולחן ערוך, מאי נפ קא מינא איזה ספרדי הוא, חב"דניק מרוקאי או לא משנה מה הוא, אנחנו קיבלנו את הוראות השולחן ערוך ומרן כותב שאסור לאכול לפני התפילה" .

**ג. האם מותר לנשים לאכול לפני התפילה?**

**מגן אברהם, ק"ו ס"ק ב: '** "אך מדאורייתא די בפעם אחד ביום ובכל נוסח שירצה ולכן נהגו רוב נשים שאין מתפללות בתמידות משום דאומרי' מיד בבוקר סמוך לנטילה איזה בקשה ומדאורייתא די בזה ואפשר שגם חכמים לא חייבום יותר" .

**שו"ת אגרות משה, אורח חיים ד' ק"א:** "וגם יש נשים שמקילות באכילה קודם התפלה לאחר שאמרו איזה בקשה מטעם המ"א סימן ק"ו סק"ב שכתב שרוב נשים לא נהגו להתפלל בתמידות דסומכות על מה שמדאורייתא סגי בכל בקשה שהיא ומוסיף שאפשר שגם חכמים לא חייבום יותר, ואני תמה על לשון זה דאם חכמים חייבום בתפלת י"ח כאנשים איך שייך שרוב נשים ינהגו לעבור על חיוב דרבנן, וא"כ בהכרח שגם חכמים לא חייבו להם, שלכן אף אלו היודעות להתפלל ומתפללות בכל יום יש שלא קבלו עלייהו איסור אכילה קודם תפלתם שנהגו ואוכלות אחר שאמרו איזה בקשה וצ"ע לדינא" .

**שמירת שבת כהלכתה, כרך ב' נ"ב ס"ק מ"ד:** "עיין שו"ת אגרות משה, וקצת צריך עיון מה שייך "לא קיבלו עלייהו" בדבר שהוא מעיקר הדין ."